
LIETUVOS RESPUBLIKOS EKONOMIKOS IR INOVACIJŲ MINISTRAS

ĮSAKYMAS
DĖL LIETUVOS RESPUBLIKOS EKONOMIKOS IR INOVACIJŲ MINISTRO 
2020 M. LIEPOS 10 D. ĮSAKYMO NR. 4-557 „DĖL KELIONIŲ ORGANIZATORIŲ PRIEVOLIŲ ĮVYKDYMO UŽTIKRINIMO GARANTIJŲ TEIKIMO NUOSTATŲ PATVIRTINIMO“ PAKEITIMO

2021 m. birželio 30 d. Nr. 4-713
Vilnius


P a k e i č i u  Kelionių organizatorių prievolių įvykdymo užtikrinimo garantijų teikimo nuostatus, patvirtintus Lietuvos Respublikos ekonomikos ir inovacijų ministro 2020 m. liepos 10 d. įsakymu Nr. 4-557 „Dėl Kelionių organizatorių prievolių įvykdymo užtikrinimo garantijų teikimo nuostatų patvirtinimo“: 
1. Pakeičiu 2.4 papunktį ir jį išdėstau taip:
„2.4. 2020 m. kovo 19 d. Europos Komisijos komunikato „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su visais pakeitimais (toliau – Komunikatas) 1 ir 2 skyrius ir 3.1 skirsnį;“.
2. Pakeičiu 2.5 papunktį ir jį išdėstau taip:
„2.5. 2020 m. birželio 25 d. Europos Komisijos sprendimą Nr. C(2020) 4365 dėl valstybės pagalbos „SA.57665 (2020/N) – Lietuva. COVID-19:  Lietuvos garantijos ir paskolos kelionių organizatoriams, apgyvendinimo paslaugų teikėjams ir viešojo maitinimo paslaugų teikėjams“, 2020 m. lapkričio 25 d. Europos Komisijos sprendimą Nr.  C(2020) 8388 dėl valstybės pagalbos „SA.59525 (2020/N) – Lietuva. COVID-19: Garantijų schemos kelionių organizatoriams pratęsimas“ ir 2021 m. gegužės 31 d. Europos Komisijos sprendimą Nr. C(2021) 4007 dėl valstybės pagalbos „SA.63021 (2021/N) – Lietuva. COVID-19 – SA.57665 (2020/N) – Lietuva. COVID-19: Lietuvos garantijos ir paskolos kelionių organizatoriams, apgyvendinimo paslaugų teikėjams ir viešojo maitinimo paslaugų teikėjams pakeitimai“.“
3. Pakeičiu 17 punktą ir jį išdėstau taip:
„17. Vienai įmonei ar verslininkui suteikiama garantijos suma negali būti didesnė kaip 1 800 000 Eur (vienas milijonas aštuoni šimtai tūkstančių eurų) ir mažesnė kaip 1 500 Eur (vienas tūkstantis penki šimtai eurų).“
4. Pakeičiu 19.4 papunktį ir jį išdėstau taip:
„19.4. Kelionių organizatorius prašymo suteikti garantiją pateikimo metu turi būti pateikęs valstybės įmonei Registrų centrui šiuos metinių finansinių ataskaitų rinkinius:
19.4.1. 2018 m. ir 2019 m. metinių finansinių ataskaitų rinkinius. Šio papunkčio reikalavimas netaikomas, kai kelionių organizatorius yra verslininkas ir (ar) kelionių organizatorius, kuris yra įsteigtas po 2020 m. sausio 1 dienos. Jei kelionių organizatorius yra įsteigtas po 2019 m. sausio 1 d., jis teikia tik 2019 m. metinių finansinių ataskaitų rinkinį;
19.4.2. 2020 m. metinių finansinių ataskaitų rinkinį, kai kelionių organizatoriaus prašymas suteikti garantiją pateikiamas po 2021 m. liepos 1 d. arba prašymas suteikti garantiją pateikiamas iki nurodytos datos, tačiau kelionių organizatorius yra parengęs 2020 m. metinių finansinių ataskaitų rinkinį. Šio papunkčio reikalavimas netaikomas, kai kelionių organizatorius yra verslininkas ir (ar) kelionių organizatorius, kuris yra įsteigtas po 2021 m. sausio 1 dienos.“ 
5. Pakeičiu 30 punktą ir jį išdėstau taip:
„30. Pagal Nuostatus garantijos teikiamos iki 2021 m. gruodžio 31 dienos.“



Ekonomikos ir inovacijų ministrė	Aušrinė Armonaitė

